Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 306/03)

Šis paziņojums ir publicēts saskaņā ar Komisijas 2018. gada 17. oktobra Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Monferrato”

Atsauces numurs: PDO-IT-A1210-AM03

Paziņojuma datums: 25.6.2019.

APSTIPRINĀTĀ GROZĪJUMA APRAKSTS UN PAMATOJUMS

1. Formāli dokumenta papildinājumi un precizējumi un veida “Monferrato Nebbiolo” iekļaušana

Apraksts un pamatojums

Apraksts: attiecībā uz šā nosaukuma produktu ir norādīti veidi, papildu specifikācijas vai norādes.

Pamatojums: tas ir formāls grozījums, ar kuru iekļauj vīnu sarakstu, lai to apzīmējumi būtu tajā uzreiz atrodami.

Apraksts: vīniem “Monferrato Rosso”, “Dolcetto” un “Freisa” ir precizēts – “tostarp “Novello””.

Pamatojums: tas ir formāls papildinājums, kas atspoguļo norādes “Novello” pašreizējo lietojumu, kāds tas jau ir bijis paredzēts.

Šie grozījumi attiecas uz specifikācijas 1. pantu. Vienotajā dokumentā nekādi grozījumi nav veikti.

Apraksts: ir iekļauts jaunais veids “Monferrato Nebbiolo”.

Pamatojums: šis grozījums ir vajadzīgs, lai aizsargātu Pjemontas reģionam raksturīgo vīnogu šķirni ‘Nebbiolo’, kas tradicionāli audzēta “Monferrato” ražošanas apgabalā. Ņemot vērā izcilo kvalitāti, kas piemīt šajā apgabalā ražotajam vīnam, kuram vienīgais līdz šim izmantotais apzīmējums bija “Monferrato Rosso” (sarkanvīns), mērķis ir precīzāk aprakstīt un izcelt šo vīnogu šķirni, izmantojot jaunu šā vīna veidu, kas nosaukts šīs šķirnes vārdā.

Šis grozījums attiecas uz vienotā dokumenta 1.4. punktu un produkta specifikācijas 1. pantu.

2. Specifikācijas teksta papildināšana ar “Monferrato Nebbiolo” veida vīna ražošanai izmantojamo vīnogu šķirņu kombināciju

Apraksts un pamatojums

Apraksts: ir iekļautas šķirnes, ko izmanto jaunā “Monferrato Nebbiolo” veida vīna ražošanai: 90–100 % ‘Nebbiolo’ šķirne un ne vairāk kā 10 % citu nearomātisku sarkano vīnogu šķirņu, kas piemērotas audzēšanai Pjemontas reģionā.

Pamatojums: tas ir jauns veids, un tāpēc ir aprakstīta vīnogu šķirņu kombinācija, ko var izmantot šā veida vīna ražošanai; tas, ka lielā pārsvarā tiek izmantota ‘Nebbiolo’ šķirne (līdz 100 %), balstās uz tradīcijām un ilggadējiem eksperimentiem, kas veikti, lai iegūtu augstas kvalitātes vīnu.

Šis grozījums attiecas uz specifikācijas 2. pantu. Vienotajā dokumentā nekādi grozījumi nav veikti.

3. Vīnogu ražošanas apgabala apraksta izteikšana jaunā redakcijā

Apraksts un pamatojums

Apraksts: ir noteikti dažādie ražotā vīna veidi, kā arī atbilstošie apgabali un pašvaldību teritorijas.

Ražošanas apgabals nemainās.

Pamatojums: tā ir dokumenta teksta formāla pārrakstīšana jaunā redakcijā ar mērķi darīt vieglāku tā ražošanas apgabala identificēšanu, kurā ražo ar attiecīgo nosaukumu apzīmētajiem vīna veidiem izmantotās vīnogas.

Šis grozījums attiecas uz vienotā dokumenta 1.6. punktu un produkta specifikācijas [numurs]. pantu.

4. Vīnogu ražošanas standartu redakcionālās izmaiņas un maksimālās vīnogu ražas un minimālās dabiskās spirta tilpumkoncentrācijas ieviešana šķirnei ‘Nebbiolo’. Pārsniegumu izmantošana

Apraksts un pamatojums

Apraksts: ir noteikti tradicionālie Monferrato apgabala audzēšanas apstākļi (augsnes kopējais un granulometriskais sastāvs, zemesgabalu reljefa īpatnības un vērsums pret debespusēm, stādījumu biezība, audzēšanas veidi un apgriešanas metodes).

Pamatojums: ar šo grozījumu tiek labāk atspoguļotas zemes ģeoloģiskās īpašības un ieviestie audzēšanas nosacījumi.

Apraksts: teksts papildināts ar norādi par vīnogu ražu, kas izteikta tonnās uz hektāru, un atbilstošo spirta minimālo dabisko tilpumkoncentrāciju jaunajam veidam “Monferrato Nebbiolo” (9 t/ha un 11,50 tilp. %) un “Monferrato Nebbiolo Superiore” (8 t/ha un 12,00 tilp. %).

Pamatojums: pateicoties gadu gaitā veiktajiem novērojumiem attiecībā uz ‘Nebbiolo’ šķirnes vīnogulājiem, kas tiek audzēti Monferrato apgabalā, var noteikt maksimālo ražu no hektāra un misas minimālo dabisko spirta tilpumkoncentrāciju, kas nodrošina ‘Nebbiolo’ vīnogu īpašību līdzsvarotu izpausmi attiecīgajos vīnos.

Šie grozījumi attiecas uz specifikācijas 4. pantu un – grozījums par maksimālo ražu – uz vienotā dokumenta 1.5.2. punktu, savukārt zemes ģeoloģisko īpašību specificēšana attiecas tikai uz specifikācijas 9. pantu.

Apraksts: jaunā redakcijā ir izteikts teksts par maksimālo pieļaujamo produkcijas iznākumu, kādu drīkst apzīmēt ar šo kontrolēto cilmes vietas nosaukumu (KCVN – DOC), un tā pārsniegumu, kas paliek 20 % apmērā.

Pamatojums: tas ir formāls grozījums.

Apraksts: teksts “izcili labi gadi” ir aizstāts ar tekstu “sevišķi ražīgi gadi”.

Pamatojums: mērķis ir uzsvērt attiecīgā gada laikapstākļu nozīmi ražošanā.

Šie grozījumi attiecas uz specifikācijas 4. pantu. Vienotajā dokumentā nekādi grozījumi nav veikti.

Apraksts: ir paredzēta kārtība, kādā realizē ar KCVN (DOC) un KGCVN (DOCG (kontrolēts un garantēts cilmes vietas nosaukums)) apzīmēto vīnu daudzumus, kuru apjoms ir 20 % un kuri KCVN “Monferrato” ražošanas apgabalā saražoti virs normas, nosakot, ka par tiem ir jāsaņem noteikts reģionālais apstiprinājums pēc aizsardzības apvienības pieprasījuma un pēc apspriešanās ar nozares organizācijām.

Pamatojums: tas ir saistīts ar nepieciešamību regulēt ienākošās produktu plūsmas, lai nodrošinātu labāku KCVN “Monferrato” pārvaldību.

Šis grozījums attiecas uz specifikācijas 4. pantu. Vienotajā dokumentā nekādi grozījumi nav veikti.

5. Specifikācijas attiecībā uz ražošanu un vinifikāciju

Apraksts un pamatojums

Apraksts: ir norādīts maksimālais iegūto vīnogu/vīna daudzums visiem esošajiem veidiem, kā arī jaunajiem veidiem “Monferrato Nebbiolo” un “Monferrato Nebbiolo Superiore”.

Pamatojums: ir pielāgots teksts par iegūtā daudzuma robežvērtībām.

Šis grozījums attiecas uz specifikācijas 5. pantu un vienotā dokumenta 1.5.2. punktu.

Apraksts: ir pārformulēti noteikumi par iespējamiem ražas pārsniegumiem.

Pamatojums: tas ir saistīts ar īpašo aprakstu par KCVN “Monferrato” izmantošanas tiesību zaudēšanu attiecībā uz visu vīna partiju, ja tā par 5 % pārsniedz noteikto maksimālo iegūto vīnogu/vīna daudzumu.

Šis grozījums attiecas uz specifikācijas 5. pantu. Vienotajā dokumentā nekādi grozījumi nav veikti.

Apraksts: izturēšanas perioda ieviešana jaunajiem veidiem – izturēšanas periods “Monferrato Nebbiolo” ir 12 mēneši, bet “Monferrato Nebbiolo Superiore” – vismaz 18 mēneši, no kuriem vismaz 6 mēnešus izturēšana jāveic koka tvertnē, sākot no tā gada 1. novembra, kurā tika novāktas vīnogas.

Pamatojums: kā liecina veiktie eksperimenti, lai nodrošinātu optimālu vīna “Monferrato Nebbiolo” kvalitāti, tam nepieciešams ilgs izturēšanas periods – vismaz 18 mēneši –, bet “Superiore” veida vīna gadījumā izturēšana daļēji jāveic koka mucās. Tas ļauj šim augstvērtīgajam vīnam iegūt raksturīgās organoleptiskās īpašības un daudzveidīgu aromātu, kļūt izsmalcinātam un ļoti labi sabalansētam.

Šis grozījums attiecas uz specifikācijas 5. pantu. Vienotajā dokumentā nekādi grozījumi nav veikti.

6. Variācijas un specifikācijas attiecībā uz patēriņam gatava vīna īpašībām un veida “Monferrato Nebbiolo” ieviešana

Apraksts un pamatojums

Apraksts: veidiem “Monferrato Rosso”, “Monferrato Dolcetto” un “Monferrato Freisa” ir norādīts arī veids “Novello” kopā ar atbilstošajiem aprakstiem. Veidam “Monferrato Casalese” pievieno vīnogu šķirnes ‘Cortese’ nosaukumu.

Pamatojums: tas ir saistīts ar visu atļauto veidu iekļaušanu organoleptisko īpašību aprakstā; attiecībā uz nosaukumu “Cortese” blakus ģeogrāfiskās izcelsmes norādei “Casalese” šāda iekļaušana ir formāla, jo tas jau bija norādīts.

Apraksts: veidiem “Monferrato Bianco”, “Chiaretto”, “Dolcetto”, “Freisa” un “Casalese Cortese” minimālo kopējo skābumu vīnam, kas ir gatavs patēriņam, samazina par 0,5 g/l.

Pamatojums: klimata pārmaiņu un nogatavošanās periodu dēļ pēdējos gados, kuros novērota augstāka temperatūra nekā parasti, raža ienākas agrāk un fizioloģisku iemeslu dēļ ir mazāks kopējais skābums misā un tātad arī vīnos, tāpēc ir jāsamazina šā rādītāja minimālā vērtība gramos uz litru, kāda paredzēta norādīto veidu vīniem, kad tie ir gatavi patēriņam.

Apraksts: ir ieviestas jaunā veida “Monferrato Nebbiolo”, tostarp “Monferrato Nebbiolo Superiore”, īpašības patēriņam gatavam vīnam.

Pamatojums: līdz ar jaunā vīna veida “Monferrato Nebbiolo” iekļaušanu nepieciešams noteikt ķīmiskās, fizikālās un organoleptiskās prasības, kādas raksturīgas šim vīnam, kad tas ir gatavs patēriņam. Rūpīgi apsvērtie dati un apraksti attiecas uz augstas kvalitātes produktu, kas vidēji ilgi līdz ilgi izturēts pagrabā.

Apraksts: ir pievienota norāde, ka “Monferrato” vīniem var būt neliela koksnes piegarša.

Pamatojums: tas ir patērētājiem paredzēts precizējums, kas norāda piegaršu, kura var rasties, ja vīnus glabā koka tarā.

Šie grozījumi attiecas uz specifikācijas 6. pantu. Vienotajā dokumentā nekādi grozījumi nav veikti.

7. Marķējums, nosaukums un noformējums

Apraksts un pamatojums

Apraksts: ir atcelts aizliegums izmantot norādi “Superiore”.

Pamatojums: šis grozījums ir nepieciešams, ņemot vērā jaunā veida “Monferrato Nebbiolo” iekļaušanu ar norādi “Superiore”.

Apraksts: ir atcelts aizliegums izmantot ģeogrāfiskās izcelsmes norādes un terminu “vigna” (‘vīndārzs’) ar attiecīgo vietas nosaukumu vai tradicionālo nosaukumu.

Pamatojums: šis pielāgojums atbilst pašlaik spēkā esošajiem tiesību aktiem.

Apraksts: ir sīkāk aprakstīta atsauce uz ģeogrāfiskās izcelsmes norādi “Casalese”, proti, tā jānorāda, izmantojot rakstzīmes, kuru izmērs ir vienāds ar vai mazāks par to rakstzīmju izmēru, kādas izmantotas vārdam “Monferrato”, un kurām ir tāds pats fonts, krāsa un kolorimetriskais indekss.

Pamatojums: ar grozījumu paredzēts pielāgot norādes nosaukuma izmantošanu vispārīgajiem valsts un ES tiesībaktiem, lai ražotāji varētu sniegt norādes par vīnogu šķirni atbilstoši prasībām, kas ir spēkā konkrētajos tirgos, jo īpaši ārvalstu tirgos, kuros sevišķi augstu vērtē no Itālijas šķirnēm iegūtus produktus. Punkts, ar kuru atļauj vārda “Novello” izmantošanu, ir formāli svītrots, jo tas jau ir minēts specifikācijas 1. un 6. pantā kopā ar veidiem, uz kuriem tas attiecas.

Pamatojums: šis pielāgojums atbilst pašlaik spēkā esošajiem tiesību aktiem.

Apraksts: ir noteikts, ka veidiem “Monferrato Rosso” un “Monferrato Bianco” krāsas norādīšana uz etiķetes nav obligāta saskaņā ar spēkā esošajiem tiesību aktiem.

Pamatojums: uzskatīts par lietderīgu ļaut ražotājam izvēlēties, norādīt vai nenorādīt konkrētā produkta krāsu.

Apraksts: ir precizēta norādes “vivace” (‘dzīvīgs’) izmantošana veidiem “Monferrato Rosso”, “Bianco” un “Freisa”.

Pamatojums: informēt patērētāju par produkta īpašībām.

Šie grozījumi attiecas uz specifikācijas 7. pantu. Vienotajā dokumentā nekādi grozījumi nav veikti.

8. Īpaši noteikumi attiecībā uz iepakojumu

Apraksts un pamatojums

Apraksts: specifikācijā ir iekļauts pants, kurā norādīta spēkā esošajos ES un valsts tiesību aktos paredzētā tara. Jo īpaši veidiem “Monferrato Dolcetto”, “Freisa”, “Nebbiolo”, “Casalese Cortese”, “Chiaretto” vai “Ciaret” ir atļauts izmantot stikla pudeles, izņemot taru, kuras ietilpība ir 2 litri vai mazāka par 0,187 litriem.

Visiem veidiem ir aizliegts izmantot kroņkorķus.

Pamatojums: iekļaujot iepakojuma specifikācijas, tiek papildināta informācija par produktiem, kas apzīmēti ar attiecīgo norādi, konkrētāk, dažu noteikumu iekļaušana attiecībā uz iepakojumu un aizkorķējumu nodrošina iespēju pienācīgi reaģēt uz jaunu patēriņa veidu un ārvalstu tirgu prasībām.

Šie grozījumi attiecas uz specifikācijas 8. pantu. Vienotajā dokumentā nekādi grozījumi nav veikti.

9. Ģeogrāfiskā apgabala precizējumi

Apraksts un pamatojums

Apraksts: ir aprakstītas zemes īpašības, kas ietekmē vīnu raksturlielumus.

Pamatojums: ir norādīts, ka attiecīgajam apvidum augsnes ziņā piemīt noteikta dažādība, ņemot vērā šā apgabala lielo platību; vienlaikus augsnes kopējais sastāvs ir kaļķains un ar sārmainu reakciju, turklāt augsnes organiskās vielas saturs ir zems, un tas nodrošina vīniem augļainu smaržu un svaigu, harmonisku garšu.

Šis grozījums attiecas uz specifikācijas 9. pantu un vienotā dokumenta 1.8. punktu.

10. Pārbaudes struktūras kontaktinformācijas atjaunināšana

Apraksts un pamatojums

Apraksts: kontroles struktūras “Valoritalia” adreses maiņa.

Pamatojums: tas ir formāls pielāgojums.

Šis grozījums attiecas uz specifikācijas 9. pantu. Vienotajā dokumentā nekādi grozījumi nav veikti.

VIENOTS DOKUMENTS

1. Produkta nosaukums

“Monferrato”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produkta kategorijas

1. Vīns

4. Vīna vai vīnu apraksts

“Monferrato Rosso” (sarkanvīns), tostarp “Novello”

Krāsa: rubīnsarkana, dažreiz var būt ar violetu atblāzmu.

Smarža: vīnaina, patīkama, augļaina, noturīga.

Garša: svaiga, sausa, harmoniska, dažreiz dzīvīga.

Minimālā kopējā spirta tilpumkoncentrācija: 11,00 %.

Minimālais bezcukuru ekstrakta saturs: 20 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Monferrato Bianco” (baltvīns)

Krāsa: salmdzeltena.

Smarža: savdabīga, intensīva, patīkama.

Garša: svaiga, sausa, dažreiz dzīvīga.

Minimālā kopējā spirta tilpumkoncentrācija: 10,00 %.

Minimālais bezcukuru ekstrakta saturs: 15 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litrumiliekvivalentos uz litru) Maksimālais kopējais sēra dioksīda saturs (miligramos uz litru)

“Monferrato Chiaretto” vai “Ciaret”

Krāsa: rozā vai gaiši rubīnsarkana.

Smarža: vīnaina, maiga, patīkama.

Garša: sausa un harmoniska.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 17 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litrumiligramos uz litru)

“Monferrato Dolcetto”, tostarp “Novello”

Krāsa: rubīnsarkana, dažreiz var būt ar violetu atblāzmu.

Smarža: vīnaina, patīkama, augļaina, noturīga.

Garša: sausa, patīkami rūgtena, liecina par diezgan labu konsistenci, harmoniska.

Minimālā kopējā spirta tilpumkoncentrācija: 11,00 %.

Minimālais bezcukuru ekstrakta saturs: 21 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Monferrato Freisa”

Krāsa: rubīnsarkana, dažreiz līdzinās granātsarkanai.

Smarža: savdabīga, maiga.

Garša: sausa un vidēji salda, nedaudz rūgtena, dažreiz dzīvīga.

Minimālā kopējā spirta tilpumkoncentrācija: 11,00 %.

Minimālais bezcukuru ekstrakta saturs: 20 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Monferrato Freisa Novello”

Krāsa: rubīnsarkana, dažreiz var būt ar violetu atblāzmu.

Smarža: augļaina, noturīga.

Garša: harmoniska, svaiga.

Minimālā kopējā spirta tilpumkoncentrācija: 11,00 %.

Minimālais bezcukuru ekstrakta saturs: 20 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums Maksimālais gaistošais skābums (miliekvivalentos uz litru) 4,5 grami uz litru (izteikts vīnskābē) Maksimālais kopējais sēra dioksīda saturs (miligramos uz litru)

“Monferrato Casalese Cortese”

Krāsa: gaiši salmdzeltena, dažreiz iezaļgana.

Smarža: savdabīga, maiga, tikko jaušama, bet noturīga.

Garša: sausa, harmoniska, pilnmiesīga, patīkami rūgtena.

Minimālā kopējā spirta tilpumkoncentrācija: 10,50 %.

Minimālais bezcukuru ekstrakta saturs: 15 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 5,0 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Monferrato Nebbiolo” un “Monferrato Nebbiolo Superiore”

Krāsa: rubīnsarkana; palielinoties vīna vecumam, var līdzināties granātsarkanai.

Smarža: augļaina un savdabīga.

Garša: sausa, harmoniska, savdabīga.

Minimālā kopējā spirta tilpumkoncentrācija: 12,00 %; ar norādi “Superiore”: 12,50 %.

Minimālais bezcukuru ekstrakta saturs: 21 g/l, ar norādi “Superiore”: 22 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (% tilp.) Minimālais faktiskais spirta saturs (% tilp.) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

NAV

b) Maksimālā raža

“Monferrato Rosso”, tostarp “Novello”, “Bianco”, “Chiaretto” vai “Ciaret”

77 hl no hektāra

“Monferrato Dolcetto”

63 hl no hektāra

“Monferrato Freisa”, tostarp “Novello”

66,50 hl no hektāra

“Monferrato Casalese Cortese”

70 hl no hektāra

“Monferrato Nebbiolo”

63 hl no hektāra

“Monferrato Nebbiolo Superiore”

56 hl no hektāra

6. Noteiktais ģeogrāfiskais apgabals

Vīnogām, kas paredzētas tādu vīnu ražošanai, kuri ir piemēroti, lai tiem varētu izmantot kontrolēto cilmes vietas nosaukumu (KCVN) “Monferrato Bianco” (baltvīns), “Monferrato Rosso” (sarkanvīns), “Monferrato Chiaretto” vai “Ciaret”, “Monferrato Dolcetto”, “Monferrato Freisa” vai “Monferrato Nebbiolo”, jābūt ražotām šādos apgabalos:

Alessandria provincē:

visa šādu pašvaldību teritorija: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone;

Asti provincē:

visa šādu pašvaldību teritorija: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova’ Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale -, Viarigi, Vigliano d’Asti, Villafranca d’Asti, Villa San Secondo, Vinchio.

Vīnogām, kas paredzētas tādu vīnu ražošanai, kuri ir piemēroti, lai tiem varētu izmantot kontrolēto cilmes vietas nosaukumu “Monferrato Casalese Cortese”, jābūt ražotām šādos apgabalos:

“Monferrato Casalese”:

Alessandria provincē: visa šādu pašvaldību teritorija: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Galvenā(-ās) vīna vīnogu šķirne(-es)

‘Timorasso B.’

‘Quagliano N.’

‘Riesling italico B.’ – ‘Riesling’

‘Riesling renano B.’ – ‘Riesling’

‘Rossese bianco B.’

‘Ruchè N.’

‘Vespolina N.’

‘Ancellotta N.’

‘Bonarda N.’

‘Ciliegiolo N.’

‘Cortese B.’

‘Croatina N.’

‘Dolcetto N.’

‘Gamba rossa N.’

‘Manzoni bianco B.’

‘Nebbiolo N.’

‘Pinot nero N.’

‘Sangiovese N.’

‘Sauvignon B.’

‘Sylvaner verde B.’

‘Syrah N.’

‘Uva rara N.’

‘Uvalino N.’

‘Viogner B.’

‘Slarina N.’

‘Teroldego N.’

‘Cabernet franc N.’ – ‘Cabernet’

‘Cabernet sauvignon N.’ – ‘Cabernet’

‘Albarossa N.’

‘Arneis B.’

‘Avana’ N.’

‘Averengo N.’

‘Pelaverga N.’ – ‘Cari N.’

‘Pelaverga piccolo N.’ – ‘Pelaverga’

‘Petit verdot N’

‘Plassa N.’

‘Merlot N.’

‘Nascetta B.’

‘Ner d’Ala N.’

‘Neretta cuneese N.’

‘Neretto di Bairo N.’ – ‘Neretto’

‘Freisa N.’

‘Grignolino N.’

‘Lambrusca di Alessandria N.’ – ‘Lambrusca’

‘Chatus N.’

‘Cornarea N.’

‘Durasa N.’

‘Erbaluce B.’

‘Favorita B.’

‘Baratuciàt B.’

‘Barbera bianca B.’

‘Barbera N.’

‘Becuet N.’

‘Bussanello B.’

‘Pinot bianco B.’

‘Pinot grigio’

8. Saiknes vai saikņu apraksts

KCVN “Monferrato”

A) Informācija par ģeogrāfisko apgabalu

Monferrato ir vēsturisks Pjemontas reģions. Gandrīz visa tā teritorija ir kalnaina, galvenokārt atrodas Alessandria un Asti provincē un plešas uz dienvidiem no Po labā krasta līdz Ligūrijas Apenīnu pakājei uz robežas ar Genova provinci un Savona provinci. Apgabala kalnainais reljefs ir sevišķi piemērots vīnkopībai, tāpēc tiek audzētas dažādas vīnogu šķirnes, no kurām tiek ražoti daudzi dažādi baltvīni un sarkanvīni. Vispārīgo vīna veidu “sarkanvīns” un “baltvīns” gadījumā vīnogu šķirņu kombināciju veido no visām apstiprinātajām vīnogulāju šķirnēm un to izmanto dažādu veidu vīna ražošanai: “Rosso” (sarkanvīns), “Bianco” (baltvīns), “Chiaretto” vai “Ciaret”, “Dolcetto”, “Freisa” un “Casalese Cortese”.

B) Dati par produkta kvalitāti vai īpašībām, kas lielā mērā vai pilnīgi saistītas ar tā ģeogrāfisko vidi

Augšņu cilmiezis ir kaļķains, ar sārmainu reakciju, ar salīdzinoši zemu barības vielu saturu, to granulometriskais sastāvu veido māls, smilšmāls un smilts dažādās attiecībās, kādas raksturīgas ražošanas apgabalam; un šim apgabalam raksturīgi vīni, kas bagāti ar augļainuma niansēm.

C) Apraksts par mijiedarbību starp aspektiem, kas minēti A daļā, un aspektiem, kas minēti B daļā

Šis KCVN nodrošina iespēju vīnogas izmantot pēc iespējas labāk, neparedzot pārāk stingrus noteikumus, vīnu dažādības pamatā liekot vīnogu izvēli un tirgus prasības. Tas ir devis iespēju līdztekus tradicionālajai pieejai veikt arī eksperimentus vīndarības jomā, kuru rezultātā ir iegūti jauni vīni, kam bieži vien ir augsta kvalitāte un ko ražo, veidojot vietējo vīnogu šķirņu maisījumus ar starptautiski izmantotām šķirnēm.

Vīnam “Monferrato Rosso” (sarkanvīns) visbiežāk izmantotās vietējās šķirnes ir ‘Barbera’ un ‘Nebbiolo’; visplašāk izmantotās starptautiskās šķirnes ir ‘Cabernet Sauvignon’, ‘Merlot’ un ‘Pinot Nero’. Vīnu “Monferrato Bianco” (baltvīns) ražo no vietējām šķirnēm ‘Cortese’ un ‘Favorita’ maisījumā ar starptautiski izmantotām šķirnēm ‘Chardonnay’ un ‘Sauvignon’.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību aktos

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Aprakstā un noformējumā papildu ģeogrāfiskās izcelsmes norādes “Casalese” rakstzīmju izmēram jābūt mazākam par vai vienādam ar to rakstzīmju izmēru, kādas izmanto nosaukumam “Monferrato”. Jāizmanto tāds pats fonts, krāsa un kolorimetriskais indekss.

Turklāt uz to vīnu etiķetes, kas apzīmēti ar cilmes vietas nosaukumu “Monferrato Bianco”, “Monferrato Rosso” vai “Monferrato Freisa”, ir atļauts izmantot norādi “vivace” (‘dzīvīgs’).

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) OV L 9, 11.1.2019., 2. lpp.